da da da en da nn de da da da da da da da da en de da sv da da da pl da da da da da da da de pl da da da da sv da da da da da da da sv nb da da da en
NØBU 1974 til i dag
3. november 2016 af Lars Rytter
NØBU-priserne blev uddelt onsdag d. 2. november 2016 ved en reception i Cafe le Rouge i Nørrebrohallen.
Nørrebros Børne- og Ungdomskomité har i år besluttet at dele NØBU-prisen mellem Fritidsadkademiet og Den Bemandede Legeplads HTØ.
Sportsprisen fik Kaj Nielsen Nørrebro Taekwondo Klub
Priserne blev uddelt af Christina Midjord og Jytte Andersen, medlemmer af NØBU’s bestyrelse med følgende begrundelser:
Fritidsakademiet er en nyskabelse indenfor arbejdet med at få udsatte unge fra Nørrebro tættere på arbejdsmarkedet gennem fritidsjob, men på en måde, hvor de unge indgår i et stærkt og kvalificerende fællesskab, som giver nye muligheder. Samtidig understøtter Fritidsakademiet andre aktive mennesker i København, der giver livskvalitet.
Til at modtage prisen var daglig leder Mudi Jarkass
Den bemandede Legeplads HTØ: https://www.facebook.com/HTOEST/
Legepladsen som ligger i den østlige ende af Hans Tavsens Parken er blevet centrum for mange spændende aktiviteter for børn og voksne i kvarteret ud over at være en god legeplads. Legepladsens aktiviteter er åbne for alle og giver mulighed for, at børn og forældre opbygger fællesskaber på kryds og tværs.
Til at modtage prisen var legepladsens medarbejdere Lise Lunderskov, Natasa Jankovska og Tina Margrethe Jensen
Sportsprisen går til Kaj Nielsen som er en person, der har betydning for idrætten på Nørrebro. Kaj Nielsen har igennem utallige år arbejdet for børn og unges fritidsliv på Nørrebro.
Kaj Nielsen har været idrætskoordinator på Indre Nørrebro og var i mange år formand for ”Nørrebro Taekwondo”, som han gjorde til landets stærkeste taekwondoklub og en stor aktør i fritidslivet for mange børn og unge på Nørrebro.
De seneste år har Kaj brugt sine kræfter og energi i Nørrebro Idrætsråd, som arbejder målrettet på at styrke foreningslivet på Nørrebro for børn og unge så flere børn og unge på Nørrebro får tilknytning til foreningslivet.
Indsatsen for Idrætsrådet er så særlig, at Nordea-fonden i år valgte at støtte op om Idrætsrådets og de lokale idrætsforeningers børn og ungearbejde med 3,5 million over 3 år.
Tilmeld dig vores nyhedsbrev og hold dig orienteret om hvad der sker.
Din e-mailadresse bliver ikke videregivet til 3.person eller anvendt til andet end at sende dig nyheder fra NØBU. Du kan til enhver tid afmelde dit abonnement på nyhedsbrevet.
God nyhed om ansøgningsfrister:
Mindeord for Niels Rytter
Invitation til NØBU-prisuddelingen 2. november kl. 17.
Nørrebros Børne- og Ungdomskomite (NØBU) har til formål at støtte bestræbelserne for at give såvel børn som unge en menneskelig og betryggende tilværelse.